ທົດລອງ
ໃນວັນທີ 05 ກັນຍາ 2022 ຄະນະໂຄສະນາອົບຮົມ ນະຄອນຫຼວງວຽງຈັນ ໄດ້ຈັດເຊື່ອມຊຶມມະຕິກອງປະຊຸມຄົບຄະນະຂອງຄະນະບໍລິຫານງານສູກກາງພັກ ຄັ້ງທີ 04 ສະໄໝທີ XI ຈັດຂຶ້ນຢູ່ທີ່ຫ້ອງປະຊຸມຂອງຄະນະໂຄສະນາອົບຮົມ ນະຄອນຫຼວງວຽງຈັນ ໃຫ້ກຽດບັນລະຍາຍໂດຍ ສະຫາຍ ປອ ຊົງເລົ່າ ຢົງນູ ກຳມະການປະຈຳພັກ ຫົວໜ້າຄະນະໂຄສະນາອົບຮົມ ນະຄອນຫຼວງວຽງຈັນ ມີຮອງຫົວໜ້າຄະນະ, ຫົວໜ້າ-ຮອງຫົວໜ້າຂະແໜງ ແລະ ພະນັກງານພາຍໃນຄະນະໂຄສະນາອົບຮົມ ນະຄອນ ຫຼວງວຽງຈັນ ເຂົ້າຮ່ວມ.
ພິທີເປີດຮຽນທິດສະດີການເມືອງການປົກຄອງຊັ້ນຕົ້ນ ຮຸ່ນທີ 39
ພິທີເປີດຊຸດຮຽນທິດສະດີການເມືອການປົກຄອງຊັ້ນຕົ້ນຮຸ່ນທີ 39 ພະແນກສາທາລະນະສຸກນ.ວ ຊຸດທີ 1 ໄດ້ຈັດຂຶ້ນໃນວັນທີ 18 ພຶດສະພາ 2022 ຢູ່ທີ່ພະແນກດັ່ງກ່າວໂດຍການເຂົ້າຮ່ວມຂອງທ່ານ ຊົງເລົ່າ ຢົງນູ ກໍາມະການປະຈໍາພັກ ຫົວຫນ້າຄະນະໂຄສະນາອົບຮົມ ນ.ວ, ມີຮອງຫົວ ຫນ້າກົມຈັດຕັ້ງກະຊວງສາທາລະນະສຸກ, ຫົວຫນ້າພະແນກສາທາລະນະສຸກ ນ.ວ ພ້ອມດ້ວຍນັກ ສຶກສາເຂົ້າຮ່ວມ.
ກຸ່ມບໍລິສັດ FLC ສົນໃຈລົງທຶນຢູ່ນະຄອນຫລວງວຽງຈັນ
ທ່ານ ປອ ອາດສະພັງທອງ ສີພັນດອນ ເຈົ້າຄອງນະຄອນຫລວງວຽງຈັນ ໄດ້ຕ້ອນຮັບການເຂົ້າຢ້ຽມຂ່ຳນັບຂອງທ່ານນາງ ເຮືອງເຈີນ ກ້ຽວຢຸງ ຮອງປະທານ ຜູ້ປະຈຳການກຸ່ມບໍລິສັດ ການເງິນອະສັງຫາລິມະຊັບ ແລະການຄ້າ (FLC) ສສ ຫວຽດນາມ ພ້ອມຄະນະ ໃນວັນທີ 23 ມີນາ 2022 ທີ່ຫ້ອງວ່າການ, ໃນໂອກາດທີ່ເດີນທາງຕິດຕາມທ່ານ ລັດຖະມົນ ຕີກະຊວງແຜນການ ສສ ຫວຽດນາມ ມາຢ້ຽມຢາມ ແລະ ເຮັດວຽກຢູ່ ສປປ ລາວ ໃນລະຫວ່າງວັນທີ 20-23 ມີນາ 2022.
ທ່ານ ປອ ອາດສະພັງທອງ ສີພັນດອນ ເຈົ້າຄອງນະຄອນຫລວງວຽງຈັນ, ທ່ານນາງ ວິໄລຄໍາ ໂພສາລາດ ຮອງລັດຖະມົນຕີກະຊວງໂຍທາທິການ ແລະ ຂົນສົ່ງ, ທ່ານ ອີມ ມູຮົງ ເອກອັກຄະລັດຖະທູດ ສ ເກົາຫລີ ປະຈໍາສປປ ລາວ ພ້ອມດ້ວຍແຂກຖືກເຊີນ ແລະ ພາກສ່ວນທີ່ກ່ຽວຂ້ອງ ໄດ້ເຂົ້າຮ່ວມພິທີເປີດການກໍ່ສ້າງໂຄງການປ້ອງກັນຕາຝັ່ງເຈື່ອນ ແລະ ພັດທະນາແຄມຂອງ ໄລຍະ II ທີ່ຈັດຂຶ້ນໃນວັນທີ 4 ມີນາ 2022 ຢູ່ເຂດແຄມຂອງ ເມືອງສີສັດຕະນາກ.
ມີ 22 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌